**Projektu konkursa**

**“Atbalsta nodrošināšana Ukrainas civiliedzīvotāju integrācijai”**

**rezultāti**

Projektu konkursā “Atbalsta nodrošināšana Ukrainas civiliedzīvotāju integrācijai” 2025. gadam finansiālu atbalstu saņems 16 projekti.

Projektu konkursā tika iesniegti 34 projektu pieteikumi par kopējo pieprasīto finansējumu 296 683,20 EUR apmērā. Konkursa rezultātā finansiāli tiek atbalstīta 16 projektu īstenošana ar kopējo piešķirto finansējumu 138 019,96 EUR.

Atbalstīto projektu ietvaros notiks dažādas radošas, izglītojošas un aktīvas brīvā laika aktivitātes un ekskursijas bērniem, jauniešiem un pieaugušajiem, iepazīstot Latvijas un Ukrainas kultūru un vēsturi, neformālās izglītības pasākumi, tai skaitā latviešu valodas mācīšanās aktivitātes, mācības par darba un biznesa iespējām, lekcijas māmiņām, speciālistu konsultācijas fiziskās un mentālās veselības uzlabošanai, informatīvā kampaņa Ukrainas iedzīvotāju atbalstam, projekti veicinās brīvprātīgo darbu Rīgā, kā arī notiks bezmaksas sporta nodarbības un dienas nometne.

**Atbalstīto projektu saraksts**

|  |  |  |  |  |  |
| --- | --- | --- | --- | --- | --- |
| Nr. p. k. | Projekta iesniedzējs | Projekta nosaukums | Pašvaldības piešķirtais līdzfinansējums, EUR | Projekta īstenošanas periods | Projekta apraksts |
| 1. | Biedrība “Piedzīvojuma Gars” | “Rīgā ir interesanti 2” | 9898,70 | 01.02.2025.-30.09.2025. | Projekta ietvaros notiks dažādas neformālās brīvā laika aktivitātes Ukrainas civiliedzīvotājiem, iepazīstinot viņus ar Rīgu un tās apkārtni un veicinot iepazīšanos ar vietējiem iedzīvotājiem. Projektā paredzēti laivu braucieni, ekskursijas, ģimeņu saliedējoši pasākumi, radošas darbnīcas un Ukraiņu kopienas tikšanās pasākumi.Kontaktinformācija: info@piedzivojumagars.lv, tīmekļa vietne: <http://www.piedzivojumagars.lv> |
| 2. | Rakstnieku muzeju biedrība PILS | Latviešu valodas un kultūras sarunu klubs KOPĀ | 3975,00 | 01.02.2025.-03.10.2025. | Projekta mērķis ir pilnveidot Ukrainas civiliedzīvotāju latviešu valodas lietošanas prasmes un veicināt projekta dalībnieku motivāciju izmantot latviešu valodu dažādās sadzīves situācijās skolā, augstskolā, kultūras pasākumos, vidē. Mērķa sasniegšanai notiks latviešu valodas runāšanas prasmju pilnveidošanas nodarbības, ekskursijas un diskusijas par apmeklētajām kultūrvietām. Kontaktinformācija: dita.butule@gmail.com, tīmekļa vietne: <https://www.facebook.com/baronamuzejs> |
| 3. | Biedrība “Jauniešu sociālo un kultūras aktivitāšu centrs “GAISMA”” | Erudīcijas spēles “MOZOKCĪŅA” | 1953,00 | 27.01.2025.- 11.10.2025. | Projekta ietvaros notiks erudīcijas spēle “MOZOKCĪŅA” (“mozok” ukraiņu valodā – “smadzenes”), lai veicinātu Ukrainas jauniešu zināšanas kultūras un izglītības jomā, paplašinātu redzesloku, veidotu izpratni par sabiedriski nozīmīgām vērtībām un popularizētu intelektuālo konkurenci, nostiprinātu latviešu valodu un veidotu sakarus ar savu kopienu un ar Rīgas vietējiem iedzīvotājiem – jauniešiem. Aktivitāšu ietvaros notiks arī ekskursijas un pārgājiens.Kontaktinformācija: gaisma.jskac@gmail.com |
| 4.  | Biedrība “Ložņa” | “Ložņā dabā: Ukrainas jauniešu integrācija II” | 8783,10 | 01.02.2025.- 30.05.2025. | Projektā jaunieši no Ukrainas iepazīs Rīgu un dažādas Latvijas kultūras vērtības - Daugavgrīvas cietoksni un tā vēsturi, latviešu tautas dejas mākslu, Gaujas Nacionālā parka dabas vērtības, Raiņa un Aspazijas literāro pienesumu un Latvijas jūrmalu. Kultūras vērtību iepazīšana notiks nodarbībās, pārgājienos un velo braucienos. Kontaktinformācija: riga@speak.social, tīmekļa vietne: <https://linktr.ee/speak_riga> |
| 5.  | Radošā biedrība PRIEKUMUS | “Ar sirdi mājās” | 9180,50 | 03.02.2025.- 31.10.2025. | Projektā notiks radošu neformālo izglītības pasākumu cikli bērniem vecumā no 7 līdz 12 gadiem. Aktivitātes veicinās latviešu valodas apguvi un komunikāciju prasmes, stiprinās sadarbības prasmes grupu uzdevumos, saistošā veidā padziļināti iepazīs latviešu valodu, kā arī nodrošinās pašizziņas un pašizaugsmes pieredzi, pielietojot apzinātības prasmes. Kontaktinformācija: priekumus@gmail.com, tīmekļa vietne: <https://www.facebook.com/priekumus> |
| 6. | Biedrība “TĪNE” | “Veiksmes Starts: Biznesā un Darba Tirgū” | 9684,86 | 01.02.2025.-31.10.2025. | Projektā notiks atbalsta grupas, kurās dalībnieki varēs saņemt personalizētu palīdzību par aktuāliem uzņēmējdarbības un darba tirgus jautājumiem. Atbalsta grupas nodrošinās arī emocionālo atbalstu un iespēju dalīties pieredzē ar citiem dalībniekiem, kas atrodas līdzīgā situācijā. Projekts piedāvās arī 3 dienu uzņēmējdarbības retrītu ārpus Rīgas. Retrīta laikā notiks apmācības, praktiskas nodarbības un interaktīvas spēles, kas palīdzēs attīstīt gan biznesa prasmes, gan veidot ciešāku saikni ar mentoriem un citiem projekta dalībniekiem.Kontaktinformācija: Iveta.pokromovica@gmail.com, tīmekļa vietne: [www.tine.lv](http://www.tine.lv)  |
| 7. | Biedrība “Latvijas Pilsoniskā alianse” | “Kopā līdz uzvarai” | 9990,00 | 02.01.2025.- 10.03.2025. | Projektā notiks informatīvā kampaņa “Kopā līdz uzvarai!” ar vides, radio, TV un sociālo mediju atbalstu, kurā vietējā sabiedrība aicināta turpināt dažādos veidos atbalstīt Ukrainas civiliedzīvotājus Latvijā, veicinot viņu iekļaušanos plašākā izpratnē. Projekta centrālā aktivitāte būs pasākums 2025. gada 24. februārī pie Brīvības pieminekļa un Vislatvijas atbalsta stunda “Kopā līdz uzvarai!”.Kontaktinformācija: alianse@nvo.lv, tīmekļa vietne: [www.nvo.lv](http://www.nvo.lv)  |
| 8. | Aktīvo Vecāku Biedrība | “KĀPĒCĪŠA BRĪVDIENAS” | 9995,00 | 01.03.2025.- 31.08.2025. | Projektā notiks dienas nometne skolēnu vasaras brīvdienu laikā. Nometnē sākumskolas un pamatskolas vecuma bērni aktīvi atpūtīsies, darbosies radošajās nodarbībās, iepazīsies ar Latvijas tradīcijām, kultūru un valodu, apmeklēs Rīgas muzejus un citas interesantas vietas. Kontaktinformācija: aktivie.vecaki@visiting.lv  |
| 9. | Nodibinājums “Māmiņu kluba labdarības fonds” | ”Ukraiņu Māmiņu Klubs” - atbalsta grupas un integrācijas aktivitātes | 9090,00 | 01.02.2025.- 31.10.2025. | Projektā notiks klātienes atbalsta grupas māmiņām no Ukrainas. Aktivitāšu klāstā būs psiholoģiskā atbalsta grupas, lekcijas kopā ar mātes, bērna, sievietes veselības ekspertiem, karjeras konsultantiem, krīzes psihologiem u. c. speciālistiem. Izzinošas nodarbības bērnu interešu izglītībai un kultūras apmaiņai, meistarklases un tīklošanās pasākumi ar Latvijas vecākiem. Kontaktinformācija: fonds@maminuklubs.lv, tīmekļa vietne: [www.maminuklubs.lv](http://www.maminuklubs.lv)  |
| 10. | Biedrība “Patvērums “Drošā māja”” | Izglītojošas un radošas nodarbības kā atbalsts Ukrainas iedzīvotāju veiksmīgākai integrācijai | 9007,00 | 01.02.2025.- 31.10.2025. | Projektā notiks aktivitātes, dažāda veida atbalsta sniegšanai Ukrainas sievietēm: mācības par darba un biznesa iespējām Latvijā, psihoemocionālā atbalsta grupas un radošās meistarklases Ukrainas bērniem vecumā no 13-14 gadiem.Kontaktinformācija: drosa.maja@gmail.com, tīmekļa vietne: <https://www.patverums-dm.lv/lv> |
| 11. | Biedrība “Maskavas forštates apkaimju alianse” | “Sports integrē sabiedrībā 2025” | 8999,00 | 21.04.2025.- 28.09.2025. | Projektā notiks iknedēļas publiski sporta un zumbas treniņi ārtelpā. Treniņi plānoti Latgales parkā, Grīziņkalna parkā un Zolitūdē.Kontaktinformācija: info@sportoriga.eu. |
| 12. | Biedrība “LATVIJAS SENIORU KOPIENU APVIENĪBA” | “Kopā ar ukraiņu draugiem” | 9999,96 | 01.02.2025.- 31.10.2025. | Projektā notiks latviešu valodas sarunu klubs, uzņēmējdarbības un likumdošanas kursi Ukrainas civiliedzīvotājiem, latviešu un ukraiņu kultūrtelpas iepazīšanas kursi, ukraiņu un latviešu kulinārijas meistarklases un kopīgas ekskursijas ar senioriem no Rīgas.Kontaktinformācija: lskapvieniba@inbox.lv, tīmekļa vietne: [www.lskapvieniba.lv](http://www.lskapvieniba.lv) |
| 13. | Biedrība “Latvijas Sinhronās slidošanas attīstībai” | Ukrainas civiliedzīvotāju bērnu, jauniešu un pieaugušo slidotapmācības nodarbības ar socializācijas elementiem un latviešu valodas apguvi 2025. gadā | 9930,00 | 01.02.2025.- 28.05.2025. | Projektā notiks bezmaksas slidotapmācības nodarbības bērniem, jauniešiem un pieaugušajiem no Ukrainas, integrējoties un apgūstot latviešu valodu. Papildus slidotapmācības nodarbībām ledus laukumā notiks arī vispārējās fiziskās sagatavotības, deju un horeogrāfijas nodarbības. Kontaktinformācija: synchrolatvia@inbox.lv, tīmekļa vietne: [www.synchrolatvia.lv](http://www.synchrolatvia.lv) |
| 14. | Nodibinājums “Koka arhitektūras fonds” | “Saruna un maltīte kopā. Āgenskalna tirgus: telpa integrācijai.” | 8824,00 | 02.01.2025.- 31.10.2025. | Projektā Āgenskalna tirgū notiks integrācijas pasākumi, kuru laikā Ukrainas civiliedzīvotājiem būs iespēja apgūt latviešu valodu un kopā ar vietējiem iedzīvotājiem piedalīties ēst gatavošanas darbnīcās Āgenskalna tirgus koprades virtuvē “RE CEP TE”.Kontaktinformācija: info@agenskalnatirgus.lv, tīmekļa vietne: kultura@kalnciemakvartals.lv  |
| 15. | Biedrība “DrKT” | “Laterna Magica” | 9980,00 | 02.01.2025.- 15.10.2025. | Projekts piedāvā ukraiņu un latviešu jauniešiem izveidot filmu par sev aktuālām tēmām. Projekta laikā jaunieši arī apgūs aktiermeistarības un stāstu stāstīšanas pamatus, kino veidošanas pamatus, kopīgi veidos filmas scenāriju un plānos filmēšanas procesu. Projekta noslēgumā notiks izveidotās filmas pirmizrāde, kas būs skatāma plašākai publikai. Kontaktinformācija: indra.valeniece@gmail.com, tīmekļa vietne: [www.drkt.lv](http://www.drkt.lv) |
| 16. | Biedrība “Džosui Karatē klubs “SHIDAI”” | “Kopīgais spēks” | 8729,84 | 03.01.2025.- 04.06.2025. | Projektā notiks bezmaksas karatē nodarbības bērniem, kurās paredzēta fiziskās sagatavotības uzlabošana, stājas veidošana, vingrošana, kā arī pašaizsardzības pamati. Nodarbības tiks veidotas, lai attīstītu bērnu fiziskās prasmes un darbošanos komandā, emociju kontroli un veicinātu bērnu pašapziņu. Kontaktinformācija: amdojo.family@gmail.com, tīmekļa vietne: <https://www.facebook.com/amdojo>  |